EUROOPA KOMISJON Brüssel,8.9.2020 COM(2020) 496 final 2020/0253(COD) Ettepanek: EUROOPA PARLAMENDI JA NÕUKOGU MÄÄRUS teatavate toodete tollimaksude kaotamise kohta



SELETUSKIRI 1.ETTEPANEKU TAUST •Ettepaneku põhjused ja eesmärgid 21. augustil 2020 andsid volinik Hogan ja USA kaubandusesindaja Lighthizer teada oma kavatsusest jätkata kaubanduse lihtsustamise paketiga, et kaotada tollimaksud või neid vähendada väikse arvu tariifiridade puhul, mis hõlmavad 168 miljonit eurot (ligikaudu 200 miljonit USA dollarit) ELi ja USA ekspordist. Komisjoni arvates on see algatus esimene samm kahepoolsete kaubanduspingete leevendamise ja praeguste vaidluste lahendamise suunas. Sisuliselt teeb komisjon ettepaneku kaotada mitu homaari suhtes kehtestatud tollitariifi ning USA vähendab võrreldava majandusliku väärtuse ulatuses tollimakse selliste toodete puhul nagu valmiseined, teatavad kristallklaasist lauanõud, pinnaviimistlustooted, püssirohi, välgumihklid ja tulemasinate osad. USA taotles homaari tariifi vähendamist, sest selle eksport Euroopasse ja maailma üha väheneb. Tariifivähendused tuleks rakendada täielikus kooskõlas WTO nõuetega ning võtta arvesse enamsoodustusrežiimi põhimõtet. •Kooskõla poliitikavaldkonnas praegu kehtivate õigusnormidega Käesoleva ettepaneku eesmärk on luua ELi ja USA ettevõtjatele lisavõimalusi tariifide kõrvaldamise või vähendamise kaudu. See peaks ka parandama kaubandussuhteid Ameerika Ühendriikidega, vähendama kaubanduspingeid ja toetama praeguste vaidluste lahendamist USAga. See on täielikult kooskõlas Euroopa Liidu lepinguga (edaspidi „ELi leping“), milles on sätestatud, et Euroopa Liidul tuleks ergutada kõikide riikide integreerimist maailmamajandusse, muuhulgas rahvusvahelise kaubanduse tõkete järkjärgulise kaotamise kaudu. •Kooskõla liidu muude tegevuspõhimõtetega Ettepanek on kooskõlas muude liidu tegevuspõhimõtetega. 2.ÕIGUSLIK ALUS, SUBSIDIAARSUS JA PROPORTSIONAALSUS •Õiguslik alus Euroopa Liidu toimimise lepingu (edaspidi „ELi toimimise leping“) artikkel 207. •Subsidiaarsus (ainupädevusse mittekuuluva valdkonna puhul) ELi lepingu artikli 5 lõike 3 kohaselt ei kohaldata subsidiaarsuse põhimõtet valdkondades, mis kuuluvad ELi ainupädevusse. Tolliliit ja ühine kaubanduspoliitika on ELi toimimise lepingu artiklis 3 loetletud liidu ainupädevusse kuuluvate valdkondadena. See poliitika hõlmab kaubanduslepingute üle peetavaid läbirääkimisi ja kaubanduspoliitika meetmete võtmist, sh tariifide vähendamist muu hulgas ELi toimimise lepingu artikli 207 alusel. •Proportsionaalsus Komisjoni ettepanek on kooskõlas proportsionaalsuse põhimõttega ja vajalik, et saavutada meie eesmärk hajutada USAga tekkinud kaubanduspingeid. •Vahendi valik

Euroopa Parlamendi ja nõukogu määrus. 3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED •Praegu kehtivate õigusaktide järelhindamine või toimivuse kontroll Ei kohaldata •Konsulteerimine sidusrühmadega Ei kohaldata •Eksperdiarvamuste kogumine ja kasutamine Ei kohaldata •Mõjuhinnang Ei kohaldata. ELi jaoks ei ole homaar tundlik toode, kuna me oleme selle netoimportijad. Eelmisel aastal importisid ELi 27 liikmesriiki USAst 42 miljoni euro väärtuses homaaritooteid (15 % väljastpoolt ELi pärinevast koguimpordist) ning turu väärtuseks hinnatakse ligikaudu 290 miljonit eurot. ELi tootjad tarnivad vähem kui 5 % meie tarbimismahust. Imporditollimaksude kaotamine toetab toidutöötlus-, majutus- ja toitlustussektorit. USA on omalt poolt lubanud lihtsustada turulepääsu ELi 27 liikmesriigi eksporditavatele toodetele, mille keskmine väärtus viimase kolme aasta lõikes on 143 miljonit eurot (160 miljonit USA dollarit) (2019. aastal 126 miljonit eurot), vähendades tollimakse 50 %. •Õigusnormide toimivus ja lihtsustamine Ei kohaldata •Põhiõigused Ettepanek on kooskõlas ELi aluslepingute ja Euroopa Liidu põhiõiguste hartaga. 4.MÕJU EELARVELE Tööstustariifide liberaliseerimise kokkuleppel on piiratud negatiivne mõju ELi eelarvele, kuna käesoleva määruse lisas märgitud tariifiridadega hõlmatud toodete tariifi liberaliseerimise tõttu jääb saamata ligikaudu 5,3 miljonit eurot USA-lt kogutavat tollimaksu (2017.–2019. aasta keskmine). 2020/0253 (COD) Ettepanek: EUROOPA PARLAMENDI JA NÕUKOGU MÄÄRUS teatavate toodete tollimaksude kaotamise kohta

EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 2, võttes arvesse Euroopa Komisjoni ettepanekut, toimides seadusandliku tavamenetluse kohaselt ning arvestades järgmist: (1)Euroopa Liidul ja Ameerika Ühendriikidel on kõige ulatuslikum ja sügavam kahepoolne kaubandus- ja investeerimissuhe maailmas ning nende majandused on suurel määral üksteisega seotud. Nende kahepoolne toote- ja teenuskaubandus on väärt rohkem kui triljon eurot aastas, mis võrdub 3 miljardi euroga päevas. Sellest tihedast kaubandus- ja investeerimissuhtest saavad kasu tarbijad, töötajad, ettevõtted ja investorid. (2)Euroopa Liit on seadnud eesmärgiks parandada kaubandus- ja investeerimissuhteid Ameerika Ühendriikidega. Selleks kasutatakse uusi kahepoolse kaubandussuhte parandamise viise ja meetodeid, kõrvaldatakse kaubandustõkkeid ja keskendutakse kaubandusvaidluste lahendamisele. Selleks et vältida nende kaubandussuhete edasisi häireid tuleks piiratud arvu toodete puhul kaotada erga omnes Euroopa Liidu poolt kohaldatavad imporditollimaksud viieks aastaks. (3)Tollimaksude kaotamist tuleks kohaldada alates samast kuupäevast, kui hakatakse tegelikult rakendama Ameerika Ühendriikide teadaannet, mille kohaselt vähendatakse valitud arvu toodete tollimakse, s.o alates 1. augustist 2020. (4)Tollimaksude kaotamine sõltub sellest, kas Ameerika Ühendriikide teadaannet, mille kohaselt vähendatakse valitud arvu toodete tollimakse, ka tegelikult rakendatakse ning kas Ameerika Ühendriigid hoiduvad uute meetmete võtmisest, mis õõnestaksid 21. augusti 2020. aasta ühisavalduse eesmärke. (5)Komisjonile tuleks anda rakendusvolitused käesoleva määruse kohaldamise peatamiseks, kui eespool märgitud tingimusi ei täideta. (6)Edasiste kaubandushäirete vältimise kiireloomulisuse tõttu on hädavajalik teha erand kaheksa nädala pikkusest ajavahemikust, millele on viidatud Euroopa Liidu lepingule ja Euroopa Liidu toimimise lepingule lisatud protokolli nr 1 (riikide parlamentide rolli kohta Euroopa Liidus) artiklis 4. Samal põhjusel peaks käesolev määrus jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Tollimaksude kaotamine Ühise tollitariifistiku kohaldatav imporditollimaks on lisa I jaotises loetletud tariifiridade puhul 0 % (tollimaksuvaba). Artikkel 2 Tollimaksu kaotamise tingimused Käesoleva määruse lisa I jaotises loetletud tariifiridadel liigitatud toodete tollimaksude kaotamine oleneb järgmisest: (a)Ameerika Ühendriigid vähendavad erga omnes käesoleva määruse lisa II jaotises loetletud tariifiridade tollimakse ning (b)Ameerika Ühendriigid ei võta Euroopa Liidu suhtes uusi meetmeid, mis kahjustaksid 21. augusti 2020. aasta ühisavalduse eesmärke.

Artikkel 3 Ajutine peatamine Kui Ameerika Ühendriigid ei täida artiklis 2 sätestatud tingimusi või kui on piisavaid tõendeid selle kohta, et nad ei tee seda tulevikus, siis võib komisjon võtta vastu rakendusakti, et peatada käesolevas määruses sätestatud tollimaksude kaotamine kuni tingimuste täitmiseni. Nimetatud rakendusakt võetakse vastu kooskõlas artikli 4 lõikes 2 osutatud kontrollimenetlusega. Artikkel 4 Komiteemenetlus 1.Käesoleva määruse artikli 3 kohaldamisel abistab komisjoni määruse (EL) nr 952/2013 artikli 285 alusel asutatud tolliseadustiku komitee. 2.Käesolevale lõikele viitamisel kohaldatakse määruse (EL) nr 182/2011 artiklit 5. Artikkel 5 Jõustumine ja kohaldamine 1.Käesolev määrus jõustub järgmisel päeval pärast selle avaldamist Euroopa Liidu Teatajas. 2.Käesolevat määrust kohaldatakse alates 1. augustist 2020 ja selle kohaldamine lõpeb 31. juulil 2025. 3.Komisjon avaldab Euroopa Liidu Teatajas peatamisteate, kui käesoleva määruse kohaldamine on kooskõlas artikliga 3 peatatud või kui määruse kohaldamine lõpeb enne 31. juulit 2025. 4.Ettevõtjate taotlusel hüvitavad liikmesriikide tollid kõik tollimaksud, mis on ajavahemikul 1. augustist 2020 kuni käesoleva määruse jõustumiseni toimunud impordilt tasutud suuremas summas, kui on käesoleva määrusega ette nähtud. Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja FINANTSSELGITUS – „TULUD“ EELARVE TULUPOOLELE MÕJU AVALDAVATE ETTEPANEKUTE JAOKS 1.ETTEPANEKU NIMETUS Euroopa Parlamendi ja nõukogu määrus teatavate toodete tollimaksude kaotamise kohta

2.EELARVEREAD: Tulude eelarverida (peatükk/artikkel/punkt): Tulude eelarverida: peatükk 1 2, artikkel 1 2 0. Asjakohaseks aastaks eelarves ettenähtud summa: 22 156 900 000 eurot (ainult sihtotstarbeline tulu) Tulud määratakse järgmisele kulude reale (peatükk/artikkel/punkt): ei kohaldata 3.FINANTSMÕJU ◻ Ettepanekul puudub finantsmõju X Ettepanekul puudub finantsmõju kuludele, kuid sellel on finantsmõju tuludele. ◻ Ettepanekul on finantsmõju sihtotstarbelistele tuludele Mõju on järgmine: (miljonites eurodes, üks koht pärast koma) Tulude eelarverida Mõju tuludele XX kuud alates pp/kk/aaaa (kui on kohaldatav) Aasta N Peatükk 12, artikkel 120 – otsuse 2014/335/EL, Euratom artikli 2 lõike 1 punktis a osutatud tollimaksud ja muud maksud –2,2 5 kuud, alates 1.8.2020 2020 Olukord pärast meetme rakendamist Tulude eelarverida 2021 2022 2023 2024 2025 Peatükk 12, artikkel 120 –5,3 miljonit eurot –5,3 miljonit eurot –5,3 miljonit eurot –5,3 miljonit eurot –3,1 miljonit eurot (Ainult sihtotstarbelise tulu puhul, tingimusel et eelarverida on juba teada): Kulude eelarverida Aasta N Aasta N+1 Peatükk/artikkel/punkt … Peatükk/artikkel/punkt … Olukord pärast meetme rakendamist Kulude eelarverida [N+1] [N+2] [N+3] [N+4] [N+5] Peatükk/artikkel/punkt … Peatükk/artikkel/punkt …